als_Latn dik_Latn sag_Latn
Një tjetër hap fals i Kukësit do të ishte shumë e tepërt, pasi flitet për një skuadër që pjesmarrjen në kupat e Europës e ka një objektiv të pandryshueshëm. Nesër në stadiumin “Zeqir Ymeri” do të jetë Vllaznia, që megjithë problemet që po kalon, tani nuk do ta ketë as trajnerin, i cili është shkarkuar dy ditë më parë. Duket se nënkampionët e kanë një shans të mirë, për ta fituar pa probleme takimin e shtëpisë, por i këtij mendimi nuk është Drejtori Teknik I skuadrës verilindore, Edmond Gëzdari. “Ju sigurisht që eduhet të keni parasysh, që përballë do të kemi një skuadër dinjitoze, pavarësisht vendit që aktualisht mban në tabelën e klasifikimit. Vllaznia është një skuadër me histori, por edhe tani me përbërje të admirueshme. Dhe mendimi im personal është se nuk e meriton vendin që mban në tabelën e klasifikimit, por edhe mund të të bëj dëm nëse nuk e merr seriozisht. Sidoqoftë, pikët e plota për ne janë taksative dhe nuk kemi ndërmend të tolerojmë askënd, megjithëse moralisht na vjen keq që janë në vështirësi”. Ndërkohë që prej ditësh flitet shumë, që Kukësi ka bërë një goditje tjetër të rëndësishme në merkato, duke suguruar shërbimet e Elis Bakajt dhe Gëzdari është edhe njeriu I bisedimeve. E ka pasur pjesë të skuadrës përfaqësuese U-19, në kohën kur e drejtonte vetë, por edhe si një talent i paparë që është për të bindur të gjithë dynjanë ka shfrytëzuar pak edhe njohjet familiare. “Nuk ka më asnjë dyshim që Elisi do të jetë pjesë e Kukësit deri në fund të edicionit, madje edhe për kupat e Europës, nëse ne do të jemi të kualifikuar dhe ai ende nuk do të ketë gjetur një tjetër skuadër të huaj për t’u larguar. Ndërsa nëse do të luajë që këtë javë ndaj Vllaznisë nuk mund t’iu them me siguri. Nevojitet një konfirmim i UEFA-s, pasi në rastin e Bakajt flitet për një rast të jashtëzakonshëm, por për fat të keq ne nuk e kemi tagrin që të përshpejtojmë proçedurat. Unë personalisht shpresoj që ai do të jetë pjesë e jona në ndshje shumë të rëndësishme të këtij edicioni dhe stafi teknik e ka vlerësuar që ka gjendje shumë të mire fizike”, përfundon komentin e tij Drejtori Teknik i Kukësit, Edmond Gëzdari.
Gëzdari: Çështja Bakaj? Tani vendos vetëm UEFA0
Share.
als_Latn als_Latn eng_Latn